MT
16.5.2022
Il-Ġurnal Uffiċjali tal-Unjoni Ewropea
C 198/15
Talba għal deċiżjoni preliminari mressqa mis-Sofiyski rayonen sad (il-Bulgarija) fid-29 ta’ Settembru 2021 – XN vs Politseyski organ pri 02 RU SDVR (Kawża C-608/21) (2022/C 198/21) Lingwa tal-kawża: il-Bulgaru Qorti tar-rinviju Sofiyski rayonen sad
Partijiet fil-kawża prinċipali Rikorrent: XN Konvenut: Politseyski organ pri 02 RU SDVR
Domandi preliminari 1) Id-dispożizzjonijiet tal-Artikolu 8(1) flimkien mal-Artikolu 6(2) tad-Direttiva 2012/13/UE tal-Parlament Ewropew u tal-Kunsill tat-22 ta’ Mejju 2012 dwar id-dritt għall-informazzjoni fi proċeduri kriminali (1) għandhom jiġu interpretati fis-sens li jipprekludu dispożizzjoni legali nazzjonali, applikata b’mod korrettiv abbażi ta’ ġurisprudenza stabbilita fl-Istat Membru tal-Unjoni Ewropea kkonċernat, li tipprovdi li r-raġunijiet għall-arrest jew għat-tqegħid taħt detenzjoni tal-persuna ssuspettata, inkluż għar-reat li hija ssuspettata li wettqet, jistgħu ma jiġux inklużi fl-att bil-miktub li jordna t-tqegħid taħt detenzjoni, iżda jistgħu jkunu inklużi f’dokumenti (preċedenti jew sussegwenti) li jakkumpanjaw lil dan l-att, liema dokument ma jkunux ipprovduti immedjatament u li tagħhom il-persuna kkonċernata tista’ tieħu konoxxenza sussegwentement, fil-kuntest ta’ eventwali rikors ġudizzjarju intiżi li tiġi kkontestata l-legalità tat-tqegħid taħt detenzjoni?
2) Id-dispożizzjoni tal-Artikolu 6(2) tad-Direttiva 2012/13 għandha tiġi interpretata fis-sens li l-informazzjoni dwar l-aġir li jikkostitwixxi reat, li fir-rigward tiegħu l-persuna arrestata titqiegħed taħt detenzjoni, għandha tinkludi elementi dwar il-mument, il-post, il-modalitajiet tar-reat, il-parteċipazzjoni konkreta tal-imsemmija persuna f’dan ir-reat, u l-klassifikaz­ zjoni kriminali li tirriżulta minn dan, sabiex jiġi ggarantit l-eżerċizzju effettiv tad-drittijiet tad-difiża?
(1)
ĠU 2012, L 142, p. 1.
Appell ippreżentat fit-2 ta’ Diċembru 2021 minn Marina Yachting Brand Management Co.
Ltd mis-sentenza mogħtija mill-Qorti Ġenerali (Id-Disa’ Awla) fit-22 ta’ Settembru 2021 fil-Kawża T-169/20 – Marina Yachting Brand Management vs L-Uffiċċju tal-Proprjetà Intellettwali tal-Unjoni Ewropea (Kawża C-743/21) (2022/C 198/22) Lingwa tal-kawża: l-Ingliż Partijiet Appellanti: Marina Yachting Brand Management Co. Ltd (rappreżentanti: A. von Mühlendahl, C. Eckhartt, P. Böhner, Rechtsanwälte) Parti oħra fil-proċedura: L-Uffiċċju tal-Proprjetà Intellettwali tal-Unjoni Ewropea, Industries Sportswear Co.
Srl Permezz ta’ digriet tal-31 ta’ Marzu 2022, l-Qorti tal-Ġustizzja (Awla tal-Ammissjoni tal-Appelli) iddeċidiet li l-appell ma kienx ammess u li Marina Yachting Brand Management Co.
Ltd għandha tbati l-ispejjeż tagħha stess.